
	R O M Â N I A                       
JUDEŢUL SĂLAJ
  COMUNA ŞĂRMĂŞAG
CONSILIUL LOCAL
Serviciul Comunitar de Utilități Publice



R E G U L A M E N T 
DE ORGANIZARE ȘI FUNCȚIONARE A SERVICIULUI COMUNITAR DE UTILITĂȚI PUBLICE ȘĂRMĂȘAG


[bookmark: _Hlk209047706]CAPITOLUL I
Dispoziţii generale

Prezentul Regulament de organizare și funcționare pentru Serviciul Comunitar de Utilități Publice este elaborat în conformitate cu prevederile:
-Legii serviciilor comunitare de utilităţi publice nr. 51/2006,republicată cu modificările și completările ulterioare;
- Legii serviciului de salubrizare a localităţilor nr.101/2006, republicată cu modificările și completările ulterioare;
- Ordinului preşedintelui Autorităţii Naţionale de Reglementare pentru Serviciile Comunitare de Utilităţi Publice nr. 82/2015 a fost aprobat Regulamentul-cadru al serviciului de salubrizare a localităţilor;
- Ordonanței de urgență nr. 57/2019, privind Codul Administrativ  cu modificările și completările ulterioare;
- Legii nr.53/2003 – Codul Muncii, cu modificările și competările ulterioare;
- Legii nr.273/2006 privind finanțele publice locale cu modificările și completărie ulterioare;
- Legii serviciilor de transport public local nr.92/2007 cu modificările și comopletărle ulterioare; 
-Ordinului ministrului transporturilor nr. 972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local;
Art.1. (1) -Serviciul Comunitar de Utilități Publice Șărmășag – S.C.U.P - este un serviciu public de interes local înființat prin H.C.L nr.78/27 august 2025 cu personalitate  juridică și funcționează sub autoritatea Consiliului local al comunei Șărmășag.
(2)-Primarul comunei Șărmășag coordonează și controlează  activitatea Serviciului Comunitar de Utilități Publice Șărmășag.
Art.2. -Prezentul regulament stabilește  cadrul juridic și instituțional unitar, obiectivele, competențele, atribuțiile și instrumentele specifice necesare înființării, gestionării, finanțării, exploatării, monitorizării și controlului furnizării/prestării reglementate a serviciilor de utilități publice, definind în continuare condițiile și modalitățile ce trebuie îndeplinite pentru asigurarea serviciilor precum și  relațiile dintre instituție și  beneficiarii acestor servicii.
Art.3. -Elaborarea și aprobarea Regulamentului de organizare și funcționare Serviciul Comunitar de Utilități Publice Șărmășag s-a făcut cu respectarea principiilor:
· autonomia locală şi descentralizarea serviciilor;
· responsabilitatea faţă de cetăţeni;
· subsidiarității și proporționalității;
· responsabilității și legalității;
· asigurarea calităţii şi continuităţii serviciului;
· tarifarea echitabilă, corelată cu calitatea şi cantitatea serviciului prestat;
· nediscriminarea şi egalitatea de tratament al utilizatorilor;
· transparenţa, consultarea şi antrenarea în decizii a cetăţenilor;
· accesibilitatea egaă a utilizatorilor la serviciul public , pa baze contractuale;
· administrarea corectă şi eficientă a bunurilor din proprietatea publică sau privată a comunei Șărmășag şi a banilor publici;
· securitatea serviciului;
· dezvoltarea durabilă.
Art.4. -Organizarea, exploatarea și  gestionarea serviciului trebuie să asigure:
· satisfacerea cerințelor  cantitative și calitative a utilizatorilor corespunzătoare prevederilor contractuale;
· sănătatea populației și calitatea vieții;
· protecția economică, juridică și socială a utilizatorilor;
· introducerea unor metode moderne  de management;
· introducerea unor metode moderne de elaborare și implementare a strategiilor, politicilor, programelor și/sau proiectelor din sfera serviciilor de utilități publice;
· protejarea domeniului public și privat  în conformitate cu  reglementările  specifice în vigoare;
· informarea și consultarea comunităților locale beneficiare ale acestor servicii;
· respectarea principiilor economiei de piață, asigurarea unui mediu  concurențial.

CAPITOLUL II
Organizare și funcționare
Art.5. - S.C.U.P Șărmășag are sediul administrativ în comuna Șărmășag, sat Șărmășag, str.Teilor,nr.34, județul Sălaj.
[bookmark: _Hlk209042859]Art.6. – S.C.U.P Șărmășag își desfășoară activitatea în baza prezentului Regulament precum și a prevederilor legale în vigoare, deține cod fiscal, cont bancar și ștampilă proprie.
Art.7. - S.C.U.P Șărmășag exercită următoarele activități specifice:
· Salubrizarea localităților comunei<
· Iluminat public;
· Transport public local;
  Art. 8. - (1) Serviciul public de salubrizare face parte din sfera serviciilor comunitare de utilităţi publice în scopul salubrizării localităţilor comumei și se organizează pentru satisfacerea nevoilor comunităţilor locale ale comunei.
    (2) Serviciul de salubrizare cuprinde următoarele activităţi:
· măturatul, spălatul şi stropitul căilor publice din localități, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri+;
·  curăţarea şi transportul zăpezii de pe căile publice din localități şi menţinerea în funcţiune a acestora pe timp de polei sau de îngheţ;
· dezinsecţia, dezinfecţia şi deratizarea la obiectivele din domeniul public şi domeniul privat al unităţii administrativ-teritoriale.
            Art.9.- Serviciul de iluminat public face parte din sfera serviciilor comunitare de utilitate publică şi cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul comunei Șprmășag, în scopul asigurării serviciilor de iluminat public.
  Art. 10. – (1)Funcţionarea serviciului de iluminat public trebuie să se desfăşoare pentru:
    a) satisfacerea interesului general al comunităţii;
    b) satisfacerea cât mai completă a cerinţelor beneficiarilor;
    c) protejarea intereselor beneficiarilor;
    d) întărirea coeziunii economico-sociale la nivelul comunităţilor locale;
    e) asigurarea dezvoltării durabile a comunei Șărmășag;
    f) creşterea gradului de securitate individuală şi colectivă în cadrul comunităţilor locale, respective localitățile:Șărmășag, Ilișua, Lompirt,Moiad,Țărmure și Poiana Măgura;
    g) punerea în valoare, prin iluminat adecvat, a elementelor arhitectonice şi peisagistice ale localităţilor;
    h) ridicarea gradului de civilizaţie, a confortului şi a calităţii vieţii;
    i) mărirea gradului de siguranţă a circulaţiei rutiere şi pietonale;
    j) crearea unui ambient plăcut;
    k) creşterea oportunităţilor rezultate din dezvoltarea turismului;
    l) asigurarea funcţionării şi exploatării în condiţii de siguranţă, rentabilitate şi eficienţă economică a infrastructurii aferente serviciului.
(2)Serviciul de iluminat public se prevede pe toate căile de circulaţie publică din comuna Șărmășag, cu respectarea principiilor ce guvernează organizarea şi funcţionarea serviciilor comunitare de utilităţi publice.
Art.11.- (1) Sistemele de iluminat public se amplasează, de regulă, pe terenuri aparţinând domeniului public sau privat al comunei Șărmășag.
    (2) Utilizarea unor elemente ale sistemului de distribuţie a energiei electrice pentru servicii şi activităţi publice, altele decât iluminatul public, se face cu aprobarea Consiliului Local al comunei Șărmășag.
Art. 12 – (1)Serviciul public de transport local prin curse regulate, face parte din sfera serviciilor comunitare de utilitate publică şi cuprind totalitatea acţiunilor şi activităţilor de utilitate publică şi de interes economic şi social general desfăşurate la nivelul comunei.		
(2)Efectuarea serviciului de transport public local trebuie să asigure:
a) creşterea nivelului de calitate al serviciului şi de confort al utilizatorilor serviciilor publice de transport public local de persoane prin curse regulate;
b) accesul la serviciile de transport public local şi protecţia categoriilor sociale defavorizate;
c) informarea publicului călător;
d) executarea transportului public local de persoane prin curse regulate în condiţii de regularitate, siguranţă şi confort;
e) corelarea capacităţii de transport cu fluxurile de călători existente;
f) continuitatea serviciului de transport public local de persoane prin curse regulate.
Art.13. -(1) Transportul public local pe raza comunei Șărmășag se poate efectua numai cu autobuze a căror stare tehnică corespunde reglementărilor specifice în vigoare, având inspecţia tehnică periodică valabilă, acestea fiind clasificate/încadrate corespunzător, conform prevederilor OMLPTL nr. 458/2002 pentru aprobarea Normelor metodologice privind clasificarea pe categorii a autobuzelor și microbuzelor utilizate pentru transporturi publice de persoane prin servicii regulate în trafic național, cu completările și modificările ulterioare.
(2)  Pentru accesul la infrastructura rutieră, vehiculele rutiere fabricate în ţară sau în străinătate, înmatriculate sau care urmează să fie înmatriculate în România, sunt supuse omologării în vederea înmatriculării ori înregistrării şi/sau inspecţiei tehnice periodice, după caz, în conformitate cu prevederile legale în vigoare.
(3) Transportul public local de persoane se efectuează numai cu vehicule rutiere destinate prin construcţie tipului respectiv de transport şi, după caz, dotate cu tahografe şi limitatoare de viteză, în conformitate cu reglementările în vigoare.
(4)  Transportul public local se efectuează cu respectarea ansamblului reglementărilor care contribuie la îmbunătăţirea siguranţei rutiere, referitoare la condiţiile pe care trebuie să le îndeplinească mijloacele de transport, infrastructura rutieră, persoanele cu atribuţii care concură la siguranţa circulaţiei şi ceilalţi participanţi la trafic.
CAPITOLUL III
Managementul Serviciului Comunitar de Utilități Publice

	Art.14. – Conducerea serviciului S.C.U.P este asigurată de către șeful de serviciu care este subordonat Consiliului local și primarului comunei Șărmășag.
Art.15.- (1)Structura organizatorică a serviciului S.C.U.P este aprobată de către Consiliul local al comunei Șărmășag, prin hotărâre.Orice modificare ulterioară a structurii organizatorice, motivate de noile reglementări legislative apărute în domeniu, precum și de stări de fapt, se va face prin hotărâre a consiliului local al comunei Șărmășag.
(2) Reprezentarea grafică a structurii organizatorice se concretizează în organigrama Serviciului care este aprobată de Consiliul local al comunei Șărmășag prin hotărâre.
(3)Pe parcursul realizării activităților ce-i revin organigrama serviciului S.C.U.P  va putea fi modificată de Consiliul local al comunei Șărmășag la propunerea șefului serviciului S.C.U.P cu avizul primarului comunei.
(4)Angajații S.C.U.P Șărmășag au statut de personal contractual , angajarea acestora se face prin concurs în limita posturilor  stabilite prin organigramă și statul de funcții.Normele de conduită profesională ale personalului S.C.U.P Șărmășag  sunt reglementate de prevederile Ordonanța de Urgență nr.57/2019 privind Codul administrative, cu modificările și completările ulterioare.
(5)Activitatea personalului  din cadrul S.C.U.P Șărmășag  se organizează conform prevederilor Codului Muncii și a prevederilor legale privind personalul din instituțiile publice.
(6)Salariile de bază pentru personalul contreactual S.C.U.P Șărmășag se stabilesc prin hotărâre a Consiliului local al comunei Șărmășag.
Art.16.  – Atribuțiile personalului din cadrul S.C.U.P Șărmășag sunt prevăzute și Fișele de post individuale.
[bookmark: _Hlk209128187]Art.17. - Consiliul local al comunei Șărmășag:
· aprobă organigrama și statul de funcții, la propunerea șefului de serviciu cu avizul primarului comunei Șărmășag;
· aprobă regulamentul de organizare și funcționare;
· aprobă bugetul anual de venituri și cheltuieli;
· hotărește cu privire la contractarea de împrumuturi bancare, acordarea de garanții și realizarea investițiilor;
· aprobă și modifică bilanțul, contul de profit și pierderi;
· aprobă tarifele pentru desfășurarea activităților specific.

CAPITOLUL IV
[bookmark: _Hlk209125354]Patrimoniul Serviciului Comunitar de Utilități Publice

	Art.18. – (1)Patrimoniul S.C.U.P Șărmășag este format din mijloace fixe și dotările aferente necesare desfășuării activităților conform activului și pasivului evidențiat în bilanțul contabil, încheiat anual.
	(2)Înstrăinarea bunurilor aflate în administrare se face numai cu aprobarea Consiliului local al comunei Șărmășag. Scoaterea  din folosință a bunurilor, dezmembrarea și valorificarea acestora se face conform legislației în vigoare.

[bookmark: _Hlk209128076]CAPITOLUL V
Bugetul de venituri și cheltuieli al Serviciului Comunitar de Utilități Publice

	Art.19.- S.C.U.P Șărmășag va întocmi bugetul anual de venituri și cheltuieli , care va fi supus aprobării Consiliului local al comunei Șărmășag conform prevederilor Legii nr.273/2006 privind finanțele publice locale, cu modificările și completările ulterioare.
	Art.20. - Finanțarea cheltuielilor curente și de capital al S.C.U.P Șărmășag se asigură  din veniturile obținute de activitățil propria, subvenții și alocări din bugetul local al  comunei Șărmășag.
Art.21. –Efectuarea de cheltuieli bugetare se fac numai pe  baza de documente justificative care să confirme angajamentele contractule, primirea bunurilor materiale,prestarea serviciilor, executarea de lucrări, plata salariilor și a altor drepturi bănești, plata obligațiilor bugetare și a altor obligații.
Art.22. – Angajarea și efectuarea cheltuielilor aprobate în budget se aprobă de ordonatorul de credite și se efectuează  numai cu viza  prealabilă de control financiar preventive care atestă respectarea dispozițiilor legale și încadrarea în creditele bugetarr aprobate.În situația refuzului de viză de control financiar preventive, ordonatorul de credite poate dispune pe propria răspundere angajarea cheltuielilor respective.
[bookmark: _Hlk209128454]Art.23. - Trimestrial S.C.U.P Șărmășag întocmește darea de seamă contabilă asupra execuției bugetului de venituri și cheltuieli, care se depune la Compartimentul budget, contabilitate, salarizare și resurse umane din cadrul Primăriei comunei Șărmășag.
Art.24. –Relațiile comerciale ale serviciului cu agenții economici se va desfășura pe baze contractuale.
Art.25.-(1)Tarifele pentru activitățile specifice serviciului vor fi elaborate și conformitate cu prevederile legale în vigoare și vor fi  aprobate prin hotărâre de către consiliul local.
(2) Tarifele se pot ajusta periodic în baza creșterii indicelui prețurilor de consum față de nivelul existent la data precedentei ajustări și cu aprobarea consiliului local. Nivelul tarifelor se determină pe baza analizei situației economico-financiare a serviciului, precum și a influențelor reale primite în costuri, determinate de evoluția prețurilor pe economie.
(3) Tarifele se pot modifica, prin hotărâre a consiliului local. Modificarea tarifelor se face în cazurile care conduc la modificarea majoră a costurilor ori a condițiilor de exploatare, care determină modificarea cheltuielilor cu o influență mai mare decât cea determinată de influența indicelui prețurilor de consum, pe o perioadă de 3 luni consecutiv.

CAPITOLUL VI
Dispoziții finale și tranzitorii

[bookmark: _Hlk209128634]	Art.26. – (1)S.C.U.P Șărmășag  este serviciu de interes local cu autonomie funcțională  care administrează bunurile încredințate decătre Consiliul local al comunei Șărmășag.
	(2) În cazul desființării S.C.U.P Șărmășag  patrimoniul acestuia revine  comunei Șărmășag.
	Art.27. – (1)În cazul angajării răspunderii  contractuale sau delictuale  a S.C.U.P Șărmășag ,  creditorii nu pot cere executarea silită asupra bunurilor Proprietate publică aflate  în administrarea acestuia, ele fiind  inalienabile, imprescriptibile și insesizabile și asupra lor nu pot fi stabilite garanții, neaflându-se în  circuitul civil.
Art.29.–(1)Nerespectarea prevederilor  prezentului Regulament atrage răspunderea disciplinară a angajaților.
           (2)Măsurile de răspundere disciplinară și material  se aplică de către Consiliul local al comunei Șărmășag, la propunerea primarului comunei.
	Art.30. – Prevederile prezentului Regulament se completează de drept cu prevederile  actelor normative în vigoare.
	Art.31. – Prezentul Regulament  de organizare și funcționare intră în vigoare de la data aprobării prin Hotărâre a Consiliului local al comunei Șărmășag.

